Tilnefningar til íþróttamanns Þróttar 2018 Tilkynnt verður um val á Íþróttamanni Þróttar 2018 núna á sunnudaginn 2. desember þegar ljósin verða kveikt á jólatrénu í Neskaupstað . Deildirnar hafa hver um sig tilnefnt sinn fulltrúa . Hér að neðan er fjallað um þeirra helstu afrek á síðasta keppnistímabili . Hversu lengi hefur íþróttamaður æft hjá félaginu ? Valal hefur æft og spilað með Þrótti frá árinu 2015 Hversu mikið æfir hann á viku ? Valal æfir 5 - 6 sinnum í viku Hve marga mánuði á ári ? Valal æfir nær allt árið . Helsti árangur á árinu 2018 : Valal varð Íslands - , deildar - og bikarmeistari með kvennaliði Þróttar á tímabilinu 2017 – 2018 . Þá var hún einnig valin besti leikmaður Mizuno deildar kvenna á tímabilinu . Nokkur orð sem lýsa íþróttamanninum best og félagslegum þroska hans : Valal var einn af burðarásum kvennaliðs Þróttar á síðasta keppnistímabili . Sem uppspilari liðsins stýrði hún liðinu vel . Valal er kappsamur íþróttamaður sem sem leggur sig 100% fram , innan vallar sem utan . Hversu lengi hefur íþróttamaður æft hjá félaginu ? Hann hefur æft skíði frá 7 ára aldri . Hversu mikið æfir hann á viku / mánuði á árinu ? Skíðaæfingar hjá honum eru 5 daga vikunnar frá því að lyftan opnar í nóv / des og þar til lok apríl mánaðar . Auk þess fer Andri Gunnar nánast allar helgar á skíði þegar lyftan er opin og æfir sjálfur tækniæfingar , þó svo að ekki sé skipulögð æfing . Undirbúningur fyrir komandi vetur hófst hjá honum í september með þrek og styrktaræfingum sem hann hefur stundað 4 sinnum í viku . Þá hefur Andri Gunnar farið eina til tvær æfingaferðir á ári erlendis nú síðustu fjögur ár . Farið var til að mynda með Skíðafélagi Fjarðabyggðar í æfingaferð til Geilo í Noregi í lok desember á síðasta ári og nú í byrjun október fór hann til Austurríkis í æfingaferð þar sem hópur alpagreinakeppenda æfði með landsliðinu . Helsti árangur á árinu 2018 : Andri Gunnar tók síðasta vetur þátt í öllum bikarmótum Skíðasambands Íslands og er búinn að sýna að hann er í fremstu röð skíðamanna á landinu í sínum aldursflokki . Síðasta vetur keppti hann á yngra ári í 16 - 17 ára flokki , þar sem haldin voru fimm mót yfir veturinn . Veitt voru verðlaun fyrir hvorn árgang fyrir sig og var besti árangur hans yfir veturinn 1. sæti í svigi 4. sæti í stórsvigi á bikarmóti á Akureyri . Þá varð Andri Gunnar í 2. sæti í svigi á Skíðamóti Íslands í sínum aldursflokki sem haldið var í Bláfjöllum sl. vetur . Andri verð í þriðja sæti í Bikarkeppni SKÍ í sínum aldursflokki , en þar eru reiknuð stig af öllum mótum vetrarins . Hann var einnig í 1. sæti í liði ÚÍA í liðakeppninni . Síðasta vor fékk Andri Gunnar „ Rúnarsbikarinn “ fyrir bestan árangur hjá Skíðafélagi Fjarðabyggðar veturinn 2017 - 2018 . Rúnarsbikarinn er veittur til minningar um Jón Rúnar Árnason Skíðamann frá Neskaupstað . Nokkur orð sem lýsa íþróttamanninum best og félagslegum þroska hans : Andri Gunnar er mikill íþróttamaður og stundar skíðaíþróttina af miklu kappi . Er hann afar metnaðarfullur íþróttamaður sem leggur mikið á sig til að ná hámarks árangri og tekur allar æfingar mjög alvarlega . Hversu lengi hefur íþróttamaðurinn æft hjá félaginu : Geir hefur æft hjá karatedeildinni frá því í janúar 2016 , eða nánast frá upphafi deildarinnar . Helsti árangur á árinu 2018 : Geir sótti æfingar bæði í Neskaupstað og á Eskifirði og hefur sýnt mikinn metnað á æfingum . Það hefur skilað sér í hröðum framförum og hafa bætingar í tækni og styrk skarað fram úr innan deildarinnar . Nokkur orð sem lýsa íþróttamanninum best : Geir er metnaðarfullur og einbeitinn á æfingum . Hann leggur sig einnig fram við að komast á æfingar bæði í Neskaupstað og á Eskifirði og hefur þannig náð hröðum framförum . Hann er auk þess mjög hjálplegur í samskiptum við yngri iðkendur , er flott fyrirmynd og hefur góð áhrif á hópinn . Hversu lengi hefur íþróttamaðurinn æft hjá félaginu : Hlynur hefur æft sund hjá Þrótti frá því að hann var 5 ára eða í um 11 ár . Helsti árangur á árinu 2018 : * Endaði í 29. sæti af 51 í 50m baksundi í opnum aldursflokki á sterku KR móti í Reykjavík í febrúar * Gullverðlaun í öllum greinum á Hennýjarmótinu í sínum aldursflokki * Gullverðlaun í 5 greinum af 5 á Vormóti Neista í sínum aldursflokki * Tók þátt á Aldursflokkameistaramóti Íslands og bætti sig þar í öllum greinum Nokkur orð sem lýsa íþróttamanninum best : Hlynur er metnaðargjarn og duglegur sundmaður . Hann mætir alltaf á æfingar og skilar sínu vel . Hann tók miklum framförum á síðasta keppnistímabili og sýndi það enn og aftur að hann er einn besti sundmaðurinn á Austurlandi . Hlynur er góð fyrirmynd yngri iðkenda og alltaf til í að aðstoða þau á æfingum . Hann er efnilegur og flottur íþróttamaður sem á framtíðina fyrir sér og er sunddeildin afar stolt af honum . Hversu lengi hefur íþróttamaðurinn æft hjá félaginu : Jóhanna hefur æft knattspyrnu hjá Þrótti frá því að hún var 5 ára eða í um 12 ár . Helsti árangur á árinu 2018 : Jóhanna spilaði í sumar með meistaraflokki Fjarðabyggðar / Leiknis / Hattar . Jóhanna var markahæsti leikmaður sumarsins en liðið spilar í C-deild . Jóhanna var valin efnilegast leikmaðurinn hjá þessu sameiginlega liði . Nokkur orð sem lýsa íþróttamanninum best : Jóhanna hefur þurft að hafa mikið fyrir knattspyrnuferli sínum , oft á tíðum eina stelpan að æfa og þá með strákunum þar sem hún gaf þeim ekkert eftir . Hún hefur sótt þjálfaranámskeið í knattspyrnu , bæði að ósk deildarinnar og einnig framhaldsnámskeið af einskærum áhuga . Jóhanna hefur verið deildinni mikilvæg í þjálfun yngstu iðkenda félagsins og öðrum stúlkum sem æfa mjög góð fyrirmynd .